Case ID: 1181172
Sentence 0: TƏSVİRİ HİSSƏ İşin faktiki halları: 1954-cü il təvəllüdlü iddiaçı Iddiaçı ona yaşa görə əmək pensiyası təyin edilməsi üçün cavabdeh orqana müraciət etmiş, cavabdeh 08.10.2018-ci il tarixli, ***** nömrəli məktubla iddiaçının müraciətindən imtina edərək bildirmişdir ki, əlilliyə görə əmək pensiyası təyin edilməsi üçün təqdim etdiyi arxiv arayışları “Əmək pensiyaları haqqında” Azərbaycan Respublikası Qanununa əsasən “Əmək pensiyalarının təyin edilməsi, sosial sığorta stajının müəyyən olunması, əmək pensiyası sənədlərinin rəsmiləşdirilməsi, baxılması və saxlanılması Qaydaları”nın 3.1.1-ci bəndinə uyğun gəlmədiyindən iddiaçıya yaşa görə əmək pensiyası təyin olunması mümkünsüzdür Bununla razılaşmayan iddiaçı cavabdehə qarşı iddia ərizəsi və iddia tələbinin dəqiqləşdirilməsi barədə ərizə ilə Şirvan İnzibati-İqtisadi Məhkəməsinə müraciət edərək, onun 1973-2001-ci illərdə işləməsi barədə Neftçala rayon Dövlət Arxivinin 06.03.2018-ci il tarixli, ** nömrəli arxiv arayışlarında qeyd olunan iş illərinin sosial sığorta stajı kimi müəyyən edilərək 01.01.2018-ci il tarixindən ona yaşa görə əmək pensiyası təyin edilməsi öhdəliyinin cavabdehin üzərinə qoyulması barədə qərar qəbul edilməsini xahiş etmişdir.